  Майя Бывальцева Удмуртиысь коньдон ужпумъёсъя министре Станислав Евдокимовез юнматон сярысь пуктэтэз элькунлэн тӧроез Александр Бречалов 20-тӥ шуркынмонэ юнматӥз. Ужкагаз улосвыл тӧролэн но кивалтэтлэн нимлыко сайтазы шараямын. Тодэ вайытом, Евдокимов министерствоен 2014-тӥ арысен кивалтэ. 2017-тӥ арысь оштолэзьысен министрлэсь ужзэ быдэсъясь вал. Коньывуонэ солэсь кандидатуразэ элькунысь Кун Кенеш соглаштӥз. ВАТСАН Евдокимов Станислав Петрович.  Вордӥськиз 1976-тӥ арын 26-тӥ толшоре. 1998-тӥ арын Ижкарысь техникая кун университетэз «Финансы и кредит» ӧнеръя йылпумъяз.  1995-тӥ арын — Сбербанклэн Октябрь ёросысь 8265 номеро отделениысьтыз ёзэтын постысь 1-тӥ категориен дежурной, Ижкар;  1996-тӥ арын — утетъя «Сапсан» акционер компанилэн представительствоезлэн кивалтӥсез, Ижкар;  1996–1997 аръёсы — утетъя «Иж-АСТРО» акционер огазеяськонын экономистлэн юрттӥсез, Ижкар;   1997–1998 аръёсы — Ижкар администрацилэн Коньдон ужпумъёсъя управлениысьтыз кредитъёсъя но дуно кагазъёсъя ёзэтысь валтӥсь ӧнерчи;   1998–2002 аръёсы — Ижкар администрацилэн Коньдон ужпумъёсъя управлениысьтыз кредитъёсъя но дуно кагазъёсъя ёзэтлэн кивалтӥсез;   2002-2009 аръёсы — Ижкар администрацилэн Коньдон ужпумъёсъя управлениысьтыз коньдэтъя обязательствоосты чакланъя ёзэтлэн кивалтӥсез;  2009–2014 аръёсы — Удмурт Элькунысь коньдон ужпумъёсъя министрлэн воштӥсез;  2014-тӥ арын — Удмурт Элькунысь коньдон ужпумъёсъя министрлэн нырысетӥ воштӥсез;  2014-тӥ арын — Удмурт Элькунысь коньдон ужпумъёсъя министрлэсь ужзэ быдэсъясь;  2014–2017 аръёсы — Удмурт Элькунысь коньдон ужпумъёсъя министр;  2017-тӥ арын — Удмурт Элькунысь коньдон ужпумъёсъя министрлэсь ужзэ быдэсъясь. Тегъёс: Ижкар СтаниславЕвдокимов Удмуртия кивалтэт Коньдонужпумъяминистерство АлександрБречалов  